Rozsudok Súdneho dvora (štvrtá komora) z 29. septembra 2011 - Európska komisia/Írsko
(vec C-82/10)1
(Nesplnenie povinnosti členským štátom - Smernica 73/239/EHS - Články 6, 8, 9, 13 a 15 až 17 - Smernica 92/49/EHS - Články 22 a 23 - Priame poistenie iné ako životné poistenie - Zmena stanov poisťovne, pokiaľ ide o rozsah jej pôsobnosti - Nepoužitie právnej úpravy Únie v oblasti neživotného poistenia)
Jazyk konania: angličtina
Účastníci konania
Žalobkyňa: Európska komisia (v zastúpení: N. Yerrell, splnomocnený zástupca)
Žalovaný: Írsko (v zastúpení: D. O'Hagan, splnomocnený zástupca, E. Regan, SC)
Predmet veci
Nesplnenie povinnosti členským štátom - Porušenie článkov 6, 8, 9, 13, 15, 16 a 17 prvej smernice Rady 73/239/EHS z 24. júla 1973 o koordinácii zákonov, iných právnych predpisov a správnych opatrení vzťahujúcich sa na začatie a vykonávanie priameho poistenia s výnimkou životného poistenia (Ú. v. ES L 228, s. 3; Mim. vyd. 06/001, s. 14) - Porušenie článkov 22 a 23 smernice Rady 92/49/EHS z 18. júna 1992 o koordinácii zákonov, iných právnych predpisov a správnych opatrení týkajúcich sa priameho poistenia s výnimkou životného poistenia a o zmene a doplnení smerníc 73/239/EHS a 88/357/EHS (tretia smernica o neživotnom poistení) (Ú. v. ES L 228, s. 1; Mim. vyd. 06/001, s. 346)
Výrok rozsudku
Írsko si tým, že neuplatnilo na všetky poisťovne nediskriminačným spôsobom právnu úpravu Únie v oblasti poistenia, a to najmä články 6, 8, 9, 13 a 15 až a 17 prvej smernice Rady 73/239/EHS z 24. júla 1973 o koordinácii zákonov, iných právnych predpisov a správnych opatrení vzťahujúcich sa na začatie a vykonávanie priameho poistenia s výnimkou životného poistenia, zmenenej a doplnenej smernicou Európskeho parlamentu a Rady 2005/68/ES zo 16. novembra 2005, ako aj články 22 a 23 smernice Rady 92/49/EHS z 18. júna 1992 o koordinácii zákonov, iných právnych predpisov a správnych opatrení týkajúcich sa priameho poistenia s výnimkou životného poistenia a o zmene a doplnení smerníc 73/239/EHS a 88/357/EHS (tretia smernica o neživotnom poistení), zmenenej a doplnenej smernicou 2005/68, nesplnilo povinnosti, ktoré mu vyplývajú z týchto smerníc.
Írsko je povinné nahradiť trovy konania.
____________
1 - Ú. v. EÚ C 113, 1.5.2010.